AvalehtPROMaailmDjokovicStefanos Tsitsipas jõudis esmakordselt slämmiturniiri finaali (täiendatud!)
#000000
Stefanos Tsitsipas jõudis esmakordselt slämmiturniiri finaali (täiendatud!)
#000001
Neljandal katsel suutis Stefanos Tsitsipas (Kreeka, 5) poolfinaali tõkke ületada ja jõudis 6:3, 6:3, 4:6, 4:6, 6:3 võiduga Alexander Zverevi (Saksamaa, 6) üle Prantsusmaa lahtiste finaali.
#000004
Servi näitajad olid meestel üsna võrdsed. Tsitsipase poolt vaadatuna ässad 8-11, topeltvead 3-7, esimese servi õnnestumisprotsent 68-70 ja esimeselt servilt võidetud punktid 76-75%. Teisel servil võitis Tsitsipas 52 ja Zverev 40% punktidest, siin tuli päris selge vahe sisse.
#000008
Väljaku intervjuus ütles Tsitsipas, et karjääri nii tähtsal hetkel mõtleb ta enda juurtele. “Olen pärit väga väikesest paigast Ateena lähistelt. Minu unistus on olnud siin mängida, kuid ma ei arvanud, et ka tegelikult selle eesmärgi saavutan. Palju inimesi kodumaal elab mulle kaasa ja olen väga õnnelik, et Kreeka on nüüd tennisemaailma osa. Koos Maria Sakkariga oleme teinud head tööd spordi populariseerimisel ja hoidnud Kreeka tennist elus,” rääkis Tsitsipas.
#000009
Mängus pidas kreeklane kõige olulisemaks otsustava seti esimest geimi. “See oli närvesööv geim,” ütles võitja. “Suutsin ennast hoida mängus. Tundsin, et publik toetab ja annab mulle energiat. Kõige tähtsam oli võidelda. Võit oli väga emotsionaalne ja tähendab mulle palju.”
#000010
Praegu võib eeldada, et olenemata, kes teise poolfinaali võidab, on Tsitsipasel šansse nii Nadali (natuke vähem) kui ka Djokovici vastu. Tasub siiski mainida, et tänavusel Euroopa liivahooajal väga hästi mänginud (turniirivõidud Monte Carlos ja Lyonis, võidud-kaotused 22-3 koos Prantsusmaa lahtistega) Tsitsipas on oma kolmest kaotusest ühe saanud Nadalilt ja teise Djokovicilt. Aga mõlema mängu seis oli väga tasavägine.
#000011
Stefanos Tsitsipas sai raske võidu ja on soosik pääsemaks finaali
#000014
Maailma esireket loobus Australian Openist
#000019
TennisNet.ee – mis? miks? ja kellele?
#000022